പാറമട തൊഴിലാളി തലയില് കരിങ്കല്ല് വീണു മരിച്ചു അങ്കമാലി: പാറമടയില് പണിയെടുക്കുന്നതിനിടെ തലയില് കരിങ്കല്ല് വീണ് തൊഴിലാളിക്കു ദാരുണാന്ത്യം. താബോര് കുഴിപ്പറന്പില് പരേതനായ രാമകൃഷ്ണന്റെ മകന് ബിജു 47 ആണ് മരിച്ചത്. താബോര് പറന്പയത്തെ പാറമടയില് ഇന്നലെ രാവിലെ 11.45നായിരുന്നു അപകടം. മടയുടെ മുകളില് ഇളകിനിന്ന രണ്ടു കല്ലുകള് താഴേക്കു വീഴുകയായിരുന്നു. താഴെനിന്നു പണിയെടുക്കുകയായിരുന്ന ബിജുവിന്റെ തലയിലേക്കാണ് കല്ല് വന്നു വീണത്. അങ്കമാലി ലിറ്റില് ഫ്ളവര് ആശുപത്രിയില് എത്തിച്ചെങ്കിലും ജീവന് രക്ഷിക്കാനായില്ല. ബിജുവിന്റെ ഭാര്യ ഷീല ഏതാനും വര്ഷം മുന്പ് താബോറിലുണ്ടായ ബൈക്ക് അപകടത്തില് മരിച്ചിരുന്നു. അമ്മ: തങ്കമ്മ. മക്കള്: അച്ചു, അനന്ദു. മരുമകന്: സാബു.